Diari Oficial de la Generalitat Valenciana


Sumari del DOGV 3510, del 03-06-1999 (1999/4696)

RESOLUCIÓ de 14 de maig de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'addenda al conveni marc de col·laboració entre el Consell General del Poder Judicial i la Generalitat Valenciana en matèria d'experiències relatives a l'Oficina Judicial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3510

Data del DOGV
:   03-06-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/4696


Data del document
:   14-05-1999

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * jurisdicció

RESOLUCIÓ de 14 de maig de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'addenda al conveni marc de col·laboració entre el Consell General del Poder Judicial i la Generalitat Valenciana en matèria d'experiències relatives a l'Oficina Judicial. [1999/X4696]
  
Subscrita, després de la tramitació prèvia reglamentària, entre el Consell General del Poder Judicial i la Generalitat Valenciana, el 28 de desembre de 1998, una addenda al conveni Marc de col·laboració entre el Consell General del Poder Judicial i la Generalitat Valenciana en matèria d'experiències relatives a l'Oficina Judicial, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0620/1999, i que figura com a annex d'aquesta resolució.
  
València, 14 de maig de 1999.- La subsecretària del Secretariat del Govern i Relacions amb les Corts. Catalina Escuín Palop.
  
Addenda al conveni marc de col·laboració entre el Consell General del Poder Judicial i la Generalitat Valenciana en matèria d'experiències relatives a l'Oficina Judicial.
  
València, 28 de desembre de 1998
  
Reunits
  
Francisco Monterde Ferrer, vocal del Consell General del Poder Judicial per a València.
  
La consellera de Benestar Social de la Generalitat Valenciana, senyora Marcela Miró Pérez.
  
Actuen en virtut de les competències que cadascun posseeix i estan expressament facultats per a aquest acte, el primer per Acord del ple del Consell General del Poder Judicial del dia 23 de desembre de 1998, i la segona, per Acord del Govern Valencià del dia 23 de desembre de 1998,
  
Exposen
  
El dia 27 de febrer de 1998 es va signar el conveni marc de col·laboració entre el Consell General del Poder Judicial i la Generalitat Valenciana en matèria d'experiències relatives a l'Oficina Judicial.
  
La clàusula cinquena del conveni estableix la vigència d'aquest des de la data de la signatura fins al 31 de desembre de 1998 i que pot ser prorrogat per anualitats successives amb l'acord previ i les autoritzacions corresponents i, si és el cas, amb les modificacions que es crega oportú introduir-hi.
  
Com que les parts consideren que és interessant mantenir la col·laboració establida en matèria d'experiències en l'Oficina Judicial, esdevé necessària l'aprovació de la pròrroga de la vigència del conveni de referència.
  
Per això, les institucions que signen formulen aquesta addenda, la qual se subjectarà a aquestes
  
Clàusules
  
Única
  
Prorrogar el conveni marc de col·laboració en matèria d'experiències en l'Oficina Judicial, signat el 27 de febrer de 1998, en els mateixos termes, per a l'any 1999.
  
De conformitat amb tot això, en l'exercici de les atribucions de què son titulars els qui signen, subscriuen per duplicat aquest document al lloc i en la data indicats més amunt.
  
El vocal del Consell General del Poder Judicial,
  
FRANCISCO MONTERDE FERRER
  
La consellera de Benestar Social,
  
MARCELA MIRÓ PÉREZ